Diari Oficial de la Generalitat Valenciana


Sumari del DOGV 10493, del 27-02-2025 (2025/3380)

ANUNCI de la informació pública del Pla especial de protecció i reforma interior per a l'àmbit de planejament T-1 «Sant Miquel dels Reis» i de la suspensió de la tramitació i de l'atorgament de llicències per a l'esmentat àmbit (03387/2023/000212).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10203

Data del DOGV
:   27-02-2025

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2025/3380

CVE
:   TJNC-M-6689-9304

Data del document
:   21-02-2025

Organisme emissor
:   Ajuntament de València

Tipus de document
:   Anunci

El Ple de l’Ajuntament de València, en la sessió del 28 de gener de 2025, va adoptar l’acord que, en la part dispositiva, diu:

«Primer. Sotmetre a informació pública, durant un termini de 45 dies hàbils, mitjançant els corresponents anuncis en el *Diari Oficial de la Generalitat Valenciana*  i en un diari no oficial d'àmplia difusió, el pla especial de protecció i reforma interior per a l'àmbit de planejament T-1 "Sant Miquel dels Reis". Els anuncis indicaran l'adreça electrònica per a la consulta.

Segon. Suspendre, pel termini màxim de dos anys comptadors des de la publicació d’este acord en el DOGV, la tramitació i l'atorgament de llicències i altres títols habilitants de parcel·lació de terrenys, edificació, demolició i canvi d'ús en tot l'àmbit físic del pla especial de protecció i reforma interior per a l'àmbit de planejament T-1 "Sant Miquel dels Reis", de conformitat amb el que s'establix en l'article 68 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

Esta suspensió no afecta als títols habilitants urbanístics de mera reforma o manteniment que no suposen alteració estructural de l'edifici o parts d'este, ni afecten elements catalogats o en tràmit de catalogació.

La suspensió acordada implicarà també la dels acords aprovatoris de nous programes d'actuació en tot l'àmbit físic del pla especial de protecció i reforma interior per a l'àmbit de planejament T-1 "Sant Miquel dels Reis".

Tercer. Publicar en el *Diari Oficial de la Generalitat Valenciana*  l'acord de suspensió de l'atorgament de llicències, indicant el tipus de llicència i altres títols habilitants afectats per la suspensió i l'àmbit físic d'esta, que coincidirà amb el propi del pla especial de protecció i reforma interior per a l'àmbit de planejament T-1 "Sant Miquel dels Reis" exposat al públic.

Quart. Durant el mateix termini d'informació pública de 45 dies hàbils, iniciar el procés de consulta als organismes i servicis municipals afectats, considerant com a tals els esmentats en el fonament tercer d’aquest acord; així com sol·licitar informe a OCOVAL amb la finalitat que demane, remeta i coordine els informes preceptius de les entitats subministradores dels servicis públics urbans que pogueren resultar-ne afectats. La falta d'emissió dels informes en el termini establit permetrà prosseguir la tramitació de les actuacions.

Cinqué. Notificar aquest acord als qui figure com a públic interessat en el fonament de dret tercer a l'efecte de presentació d'al·legacions.

Sisé. Procedir a la inserció en la pàgina web municipal (<www.valencia.es>) de la documentació que se somet a informació pública, i posar-la a la disposició del públic en el Servici de Planejament, situada en la planta segona de l'edifici municipal de l'antiga Fàbrica de Tabacs, en la c/ Amadeu de Savoia, núm. 11.»

De conformitat amb el que establix l’article 61.1, lletra b, del text refós de la Llei d’ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s’obri el període de consultes i informació pública per a presentar al·legacions durant un termini de 45 dies hàbils, a comptar de l’endemà de la publicació d’este acord en el *Diari Oficial de la Generalitat Valenciana*  (DOGV).

La documentació es troba a la disposició del públic en les dependències de l’Ajuntament de València (c/ Amadeu de Savoia, 11, planta baixa, Oficina d’Informació, de 09:00 a 13:00 hores) i exposada en la web d’Urbanisme <(www.valencia.es/urbanisme>), en compliment de l’article 55.2 del text refós de la Llei d’ordenació del territori, urbanisme i paisatge.

  

València, 21 de febrer de 2025

Manuel Latorre Hernández

Secretari